CELEX: 62022CN0249
Language: et
Date: 2022-06-20 00:00:00
Title: Kohtuasi C-249/22: Eelotsusetaotlus, mille on esitanud Verwaltungsgerichtshof (Austria) 11. aprillil 2022 – BM versus Gebühren Info Service GmbH (GIS)

20.6.2022   
            
            
               ET
            
            
               Euroopa Liidu Teataja
            
            
               C 237/41
            
         
      Eelotsusetaotlus, mille on esitanud Verwaltungsgerichtshof (Austria) 11. aprillil 2022 – BM versus Gebühren Info Service GmbH (GIS)
      (Kohtuasi C-249/22)
      (2022/C 237/52)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuse esitaja: BM
      
         Kaasatud isik: Gebühren Info Service GmbH (GIS)
      
         Menetluses osalesid: Bundesminister für Finanzen, Österreichischer Rundfunk (ORF)
      
         Eelotsuse küsimused
      
      
                  1.
               
               
                  Kas arvestades esmase õiguse sätteid, nimelt ühinemistingimusi ja asutamislepingute muudatusi käsitleva akti (1) artikli 151 lõiget 1 koostoimes XV lisa IX osa punkti 2 alapunkti h esimese lõigu teise taandega, tuleb sellist tasu nagu Austria ORFi programmitasu, mille avalik-õiguslik ringhäälinguorganisatsioon oma tegevuse rahastamiseks ise kehtestab, pidada tasuks nõukogu 28. novembri 2006. aasta direktiivi 2006/112/EÜ (2), mis käsitleb ühist käibemaksusüsteemi, artikli 2 tähenduses koostoimes artikli 378 lõikega 1?
               
            
                  2.
               
               
                  Kas juhul, kui esimesele küsimusele vastatakse jaatavalt, tuleb seal nimetatud ORFi programmitasu pidada tasuks direktiivi 2006/112/EÜ tähenduses ka niivõrd, kuivõrd seda on kohustatud tasuma isikud, kes küll kasutavad hoones raadio-/televisioonivastuvõtjat, millele edastab ORF oma programmid maapealse levi kaudu, kuid vajaliku vastuvõtumooduli puudumise tõttu ei ole võimalik ORFi programme vastu võtta?
               
            
         (1)  Kehtib Belgia Kuningriigi, Taani Kuningriigi, Saksamaa Liitvabariigi, Kreeka Vabariigi, Hispaania Kuningriigi, Prantsuse Vabariigi, Iirimaa, Itaalia Vabariigi, Luksemburgi Suurhertsogiriigi, Madalmaade Kuningriigi, Portugali Vabariigi, Suurbritannia ja Põhja-Iiri Ühendkuningriigi (Euroopa Liidu liikmesriigid) ning Norra Kuningriigi, Austria Vabariigi, Soome Vabariigi ja Rootsi Kuningriigi vahel sõlmitud lepinguga Norra Kuningriigi, Austria Vabariigi, Soome Vabariigi ja Rootsi Kuningriigi ühinemise kohta Euroopa Liiduga (EÜT 1994, C 241, lk 336).
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).